KOMISIJAS REGULA (ES) 2019/1791

(2019. gada 17. oktobris),

ar ko attiecībā uz 1-dekanola, 2,4-D, ABE-IT 56, ciprodinila, dimetēnamīda, alifātisko spirtu, florpiraukisfēnbenzila, fludioksonila, fluopirama, mepikvata, pendimetalīna, pikolinafēna, piraflufēnetila, piridabēna, S-abscizskābes un trifloksistrobīna maksimālajiem atlieku līmeņiem konkrētos produktos vai uz tiem groza Eiropas Parlamenta un Padomes Regulas (EK) Nr. 396/2005 II, III un IV pielikumu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 5. panta 1. punktu, 14. panta 1. punkta a) apakšpunktu un 16. panta 1. punkta a) apakšpunktu,

tā kā:

(1) 2,4-D, ciprodinila, dimetēnamīda, fludioksonila, mepikvata, pendimetalīna, pikolinafēna, piraflufēnetila, piridabēna un trifloksistrobīna maksimālie atlieku līmeņi (MAL) ir noteikti Regulas (EK) Nr. 396/2005 II pielikumā. Fluopirama MAL ir noteikti minētās regulas III pielikuma A daļā. 1-dekanols, alifātiskie spirti un S-abscizskābe ir iekļauti minētās regulas IV pielikumā. Attiecībā uz ABE-IT 56 un florpiraukisfēnbenzilu konkrēti MAL nav noteikti, un šīs vielas nav iekļautas minētās regulas IV pielikumā, tāpēc attiecībā uz tām spēkā ir minētās regulas 18. panta 1. punkta b) apakšpunktā noteiktā sākotnējā vērtība 0,01 mg/kg.

(2) Ievērojot procedūru saistībā ar atļauju darbīgo vielu ciprodinilu saturošu augu aizsardzības līdzekli lietot uz fenheļiem, saskaņā ar Regulas (EK) Nr. 396/2005 6. panta 1. punktu ticis iesniegts pieteikums grozīt spēkā esošos MAL.

(3) Kas attiecas uz dimetēnamīdu-P, šāds pieteikums ticis iesniegts attiecībā uz lielajiem loksīpoliem, salātiem, platlapu cigoriņiem un “garšaugiem un ēdamiem ziediem”. Kas attiecas uz fludioksonilu, šāds pieteikums ticis iesniegts attiecībā uz fenheļiem. Kas attiecas uz fluopiramu, šāds pieteikums ticis iesniegts attiecībā uz brokoļiem. Kas attiecas uz mepikvatu, šāds pieteikums ticis iesniegts attiecībā uz kultivētām sēnēm. Kas attiecas uz pendimetalīnu, šāds pieteikums ticis iesniegts attiecībā uz zemenēm, ķiplokiem, sīpoliem, šalotēm, tomātiem, pipariem, baklažāniem, gurķiem, pipargurķīšiem, tumšzaļajiem kabačiem, melonēm, lielaugļu ķirbjiem, arbūziem, artišokiem, puraviem un rapšu sēklām. Kas attiecas uz pikolinafēnu, šāds pieteikums ticis iesniegts attiecībā uz miežiem, auzām, rudziem un kviešiem. Kas attiecas uz piraflufēnetilu, šāds pieteikums ticis iesniegts attiecībā uz citrusaugļiem, koku riekstiem, sēkleņiem, kauleņiem, vīnogām, jāņogām un upenēm, ērkšķogām, plūškoka ogām, galda olīvām, kartupeļiem, rapšu sēklām, kokvilnas sēklām, olīvām eļļas ražošanai, miežiem, auzām, rudziem un kviešiem. Kas attiecas uz piridabēnu, šāds pieteikums ticis iesniegts attiecībā uz tomātiem un baklažāniem. Kas attiecas uz trifloksistrobīnu, šāds pieteikums ticis iesniegts attiecībā uz brokoļiem.

(4) Attiecībā uz 2,4-D, ko Kanādā un Amerikas Savienotajās Valstīs lieto uz sojas pupām, saskaņā ar Regulas (EK) Nr. 396/2005 6. panta 2. un 4. punktu ticis iesniegts pieteikums uz importa pielaidi. Pieteikuma iesniedzējs apgalvo, ka šajās valstīs atļautie minētās vielas lietojumi uz šādiem kultūraugiem rada atlieku līmeni, kas pārsniedz Regulā (EK) Nr. 396/2005 noteikto MAL, un ka jānosaka augstāks MAL, lai novērstu tirdzniecības šķēršļus minēto kultūraugu importam.

(5) Attiecīgās dalībvalstis novērtēja minētos pieteikumus saskaņā ar Regulas (EK) Nr. 396/2005 8. pantu un nosūtīja Komisijai novērtēšanas ziņojumus.

(6) Eiropas Pārtikas nekaitīguma iestāde (“Iestāde”) pieteikumus un novērtēšanas ziņojumus novērtēja, īpaši izskatot riskus patērētājam un attiecīgos gadījumos dzīvniekiem, un sniedza pamatotus atzinumus par ierosinātajiem MAL (2). Iestāde minētos atzinumus nosūtīja pieteikumu iesniedzējiem, Komisijai un dalībvalstīm un publiskoja tos.

(7) Attiecībā uz 2,4-D pieteikuma iesniedzējs iesniedza informāciju, kas nebija pieejama laikā, kad saskaņā ar Regulas (EK) Nr. 396/2005 12. pantu tika veikta pārskatīšana. Minētā informācija attiecas uz validētu analītisko metodi, ar ko analizē matricas ar augstu eļļas saturu.

(8) Attiecībā uz dimetēnamīdu pieteikuma iesniedzējs šādu informāciju iesniedza par augu vielmaiņu.

(9) Attiecībā uz pendimetalīnu pieteikuma iesniedzējs iesniedza trūkstošo informāciju par atlieku noteikšanas izmēģinājumiem.

(10) Attiecībā uz pikolinafēnu pieteikuma iesniedzējs iesniedza validētu analītisko metodi, ar ko analizē graudaugus un dzīvnieku izcelsmes produktus, un trūkstošo barošanas pētījumu par atgremotājiem.

(11) Attiecībā uz piraflufēnetilu pieteikuma iesniedzējs iesniedza validētas analītiskās metodes, ar ko analizē matricas ar augstu ūdens, skābes un tauku saturu un sausās matricas, un trūkstošo pētījumu par graudaugu stabilitāti uzglabāšanā, kā arī darīja komerciāli pieejamu piraflufēna references standartu.

(12) Iestāde attiecībā uz visiem pieteikumiem secināja, ka visas prasības par datiem ir izpildītas un pieteikuma iesniedzēju pieprasītie MAL grozījumi patērētāju drošības ziņā ir pieņemami, pamatojoties uz patērētāju eksponētības novērtējumu, kas sagatavots par 27 konkrētām Eiropas patērētāju grupām. Iestāde ņēma vērā jaunākos datus par šo vielu toksikoloģiskajām īpašībām. Ne mūžilga eksponētība šīm vielām, kas rodas, uzturā lietojot visus pārtikas produktus, kuros varētu būt šīs vielas, ne īslaicīga eksponētība, kas rodas, uzturā lietojot daudz attiecīgo produktu, neliecina par risku pārsniegt pieļaujamo dienas devu vai akūto references devu.

(13) Attiecībā uz mepikvatu sēņu audzētāji iesniedza jaunākos monitoringa datus par austersēnēm, kuri liecina par to, ka šajos produktos atlieku līmenis ir augstāks nekā pašreizējais kultivētām sēnēm noteiktais pagaidu MAL. Minētās atliekas rodas, kultivētām sēnēm krusteniski kontaminējoties no salmiem, kas likumīgi apstrādāti ar mepikvatu. Ņemot vērā Iestādes secinājumus par risku patērētājiem, MAL austersēnēm būtu jānosaka līmenī, kas atbilst visu paraugu rezultātu 95. procentīlei, vienlaikus saglabājot spēkā esošo MAL citām kultivētām sēnēm. Minētais MAL tiks pārskatīts; pārskatīšanā tiks ņemta vērā informācija, kas būs pieejama līdz 2022. gada 31. decembrim.

(14) Saistībā ar darbīgās vielas florpiraukisfēnbenzila apstiprināšanu pieteikums par MAL bija pievienots kopsavilkuma dokumentācijai saskaņā ar Eiropas Parlamenta un Padomes Regulas (EK) Nr. 1107/2009 (3) 8. panta 1. punkta g) apakšpunktu. Šo pieteikumu attiecīgā dalībvalsts novērtēja saskaņā ar minētās regulas 11. panta 2. punktu. Iestāde novērtēja pieteikumu un sniedza secinājumu par darbīgo vielu saturošu pesticīdu riska novērtējuma salīdzinošo izvērtējumu, un tā ieteica noteikt tādu MAL, kas atbilst raksturīgajam lietojumam uz rīsiem saskaņā ar Savienībā pieņemtajām labajām lauksaimniecības praksēm (GAP) (4).

(15) Saistībā ar darbīgās vielas ABE-IT 56 apstiprināšanu Iestāde secinājusi, ka ir lietderīgi minēto vielu iekļaut Regulas (EK) Nr. 396/2005 IV pielikumā (5).

(16) 1-dekanols, alifātiskie spirti (6) un S-abscizskābe (7) uz laiku tika iekļauti Regulas (EK) Nr. 396/2005 IV pielikumā, līdz tiek pabeigta to vērtēšana saskaņā ar Padomes Direktīvu 91/414/EEK (8) vai Regulu (EK) Nr. 1107/2009. Iestāde minētās vielas ir atkārtoti novērtējusi un secinājusi, ka ir lietderīgi tās Regulas (EK) Nr. 396/2005 IV pielikumā saglabāt pastāvīgi (9).

(17) Attiecībā uz piridabēnu vairāki MAL tikuši grozīti ar Komisijas Regulu (ES) 2019/90 (10). Ar minēto regulu MAL attiecībā uz vairākiem produktiem, t. sk. tomātiem un baklažāniem, no 2019. gada 13. augusta ir samazināti līdz noteikšanas robežai. Juridiskās noteiktības labad ir lietderīgi šajā regulā noteiktos piridabēna MAL piemērot no tās pašas dienas.

(18) Balstoties uz Iestādes sniegtajiem pamatotajiem atzinumiem un secinājumiem un ņemot vērā ar izskatāmo jautājumu saistītos faktorus, attiecīgie MAL grozījumi atbilst Regulas (EK) Nr. 396/2005 14. panta 2. punkta prasībām.

(19) Tāpēc Regula (EK) Nr. 396/2005 būtu attiecīgi jāgroza.

(20) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants Regulas (EK) Nr. 396/2005 II, III un IV pielikumu groza saskaņā ar šīs regulas pielikumu.

2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Taču attiecībā uz piridabēna MAL to piemēro no 2019. gada 13. augusta.

Šī regula uzliek saistības kopumā un ir tieši piemērojama visās dalībvalstīs. Briselē, 2019. gada 17. oktobrī Komisijas vārdā – priekšsēdētājs Jean-Claude JUNCKER

(1) OV L 70, 16.3.2005., 1. lpp.

(2) EFSA zinātniskie ziņojumi pieejami tiešsaistē: http://www.efsa.europa.eu:

Reasoned opinion on the setting an import tolerance for 2,4-D in soyabeans. EFSA Journal 2019; 17(4):5660.

Reasoned opinion on the modification of the existing maximum residue level for cyprodinil in Florence fennel. EFSA Journal 2019; 17(3):5623.

Reasoned opinion on the evaluation of confirmatory data following the Article 12 MRL review for dimethenamid-P. EFSA Journal 2019; 17(4):5663.

Reasoned opinion on the modification of the existing maximum residue level for fludioxonil in Florence fennels. EFSA Journal 2019; 17(4):5673.

Reasoned opinion on the modification of the existing maximum residue level for fluopyram in broccoli. EFSA Journal 2019; 17(3):5624.

Reasoned opinion on the modification of the existing maximum residue level for mepiquat in cultivated fungi. EFSA Journal 2019; 17(6):5744.

Reasoned opinion on the evaluation of confirmatory data following the Article 12 MRL review for pendimethalin. EFSA Journal 2018; 16(10):5426.

Reasoned opinion on the evaluation of confirmatory data following the Article 12 MRL review for picolinafen. EFSA Journal 2018; 16(11):5489.

Reasoned opinion on the evaluation of confirmatory data following the Article 12 MRL review for pyraflufen-ethyl. EFSA Journal 2018; 16(10):5444.

Reasoned opinion on the modification of the existing maximum residue levels for pyridaben in tomatoes and aubergines. EFSA Journal 2019; 17(3):5636.

Reasoned opinion on the modification of the existing maximum residue level for trifloxystrobin in broccoli. EFSA Journal 2019; 17(1):5576.

(3) Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

(4) Conclusion on the peer review of the pesticide risk assessment of the active substance florpyrauxifen (variant assessed florpyrauxifen-benzyl). EFSA Journal 2018; 16(8):5378.

(5) Conclusion on the peer review of the pesticide risk assessment of the active substance ABE-IT 56 (components of lysate of Saccharomyces cerevisiae strain DDSF623). EFSA Journal 2018; 16(9):5400.

(6) Komisijas 2008. gada 31. jūlija Regula (EK) Nr. 839/2008, ar ko groza Eiropas Parlamenta un Padomes Regulu (EK) Nr. 396/2005 attiecībā uz II, III un IV pielikumu par maksimāli pieļaujamajiem pesticīdu atlieku līmeņiem dažos produktos vai uz tiem (OV L 234, 30.8.2008., 1. lpp.).

(7) Komisijas 2014. gada 2. jūnija Regula (ES) Nr. 588/2014, ar ko groza Eiropas Parlamenta un Padomes Regulas (EK) Nr. 396/2005 III un IV pielikumu attiecībā uz apelsīnu eļļas, Phlebiopsis gigantea, giberelskābes, Paecilomyces fumosoroseus celma FE 9901, Spodoptera littoralis kodolu poliedrozes vīrusa, Spodoptera exigua kodolu poliedrozes vīrusa, Bacillus firmus I-1582, s-abscizskābes, l-askorbīnskābes un Helicoverpa armigera kodolu poliedrozes vīrusa maksimālajiem atlieku līmeņiem konkrētos produktos vai uz tiem (OV L 164, 3.6.2014., 6. lpp.).

(8) Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

(9) Statement on pesticide active substances that do not require a review of the existing maximum residue levels under Article 12 of Regulation (EC) No 396/2005. EFSA Journal 2019; 17(2):5591.

(10) Komisijas 2019. gada 18. janvāra Regula (ES) 2019/90, ar ko Eiropas Parlamenta un Padomes Regulas (EK) Nr. 396/2005 II, III un V pielikumu groza attiecībā uz bromukonazola, karboksīna, fenbutatīnoksīda, fenpirazamīna un piridabēna maksimālajiem atlieku līmeņiem konkrētos produktos vai uz tiem (OV L 22, 24.1.2019., 52. lpp.).